Narodna skupština
20090210

Da se ne bi na delu sprovodila ova vrsta manipulacije, gospođo Čomić, od vas tražim da u danu za glasanje stavite moj predlog da je gospođa Nada Kolundžija, po nalogu nekih njenih prijatelja iz Instituta bezbednosti Američke ambasade, osmislila ovakvu sednicu, gde bi se javnost, na neki način, dezavuisala, tako što bi se svrstavala ovamo ili onamo, ko je u pravu, ko nije u pravu. Ono u šta smo sigurni, nikada DS nije u pravu i ko god je s njim bio u koaliciji, rasturili su koaliciju na štetu države. Molim vas da se u danu za glasanje ovaj moj predlog stavi, da je gospođa Nada Kolundžija izvršila tešku povredu Poslovnika i, da je neke pravde, sve ove troškove treba staviti njoj lično na teret.